Iñigo Benito

Iñigo Benito Lopez de Armentia, pilota arloan Nalda III.a deituraz ezaguna (Gasteiz, Araba, 1978ko maiatzaren 25a) esku huskako pilotari profesional ohia da. Atzelari jokatzen zuen, Asegarce enpresarekin lehenik (1998-2004) eta Asperekin gero (2004-2009). Estatistika ofizialek diotenez, 1,75 m luze da, eta 78 kg pisatzen zuen. Profesionaletako estreinako partida 1998ko martxoaren 29an jokatu zuen, Larderoko pilotalekuan. 2009ko uztailaren bukaeran erretiratu zen, eskuin eskuan zuen fibrosia gainditu ezinda. Hamaika urteko ibilbide profesionalean, 210 patida jokatu zituen, tartean zenbait estelar; horietatik 96 irabazi eta 114 galdu zituen. Ez zen txapelketa nagusietan nabarmendu.

Erreferentziak 

Arabako pilotariak
Gasteiztarrak
Aspeko pilotariak
Baiko Pilotako pilotariak